ອີງຕາມແຜນການ, ປີນີ້ ຈີນຈະສຳເລັດໜ້າທີ່ລົບລ້າງຄວາມທຸກຍາກທີ່ສຸດ ແລະບັນລຸການສ້າງເປັນສັງຄົມທີ່ອິ່ມໜຳສຳລານຢ່າງຮອບດ້ານ. ແຕ່ວ່າ ສະພາບພະຍາດໂຄວິດ-19 ທີ່ເກີດຂຶ້ນຢ່າງກະທັນຫັນໄດ້ສ້າງຄວາມຫຍຸ້ງຍາກໃຫ້ແກ່ເປົ້າໝາຍດັ່ງກ່າວ. ປັດຈຸບັນ, ຫ່າງຈາກການສຳເລັດໜ້າທີ່ເປົ້າໝາຍໃນແຜນການຍັງເຫຼືອແຕ່ 200 ກວ່າມື້ເທົ່ານັ້ນ, ຈີນຈະສາມາດບັນລຸເປົ້າໝາຍຕາມເວລາກຳນົດໄດ້ຫຼືບໍ່?
ໃນໄລຍະທີ່ທ່ານສີຈິ້ນພິງລົງໄປກວດການແຂວງສ້ານຊີແຕ່ວັນທີ 20 ຫາ 23 ເມສານີ້2020, ໄດ້ຊີ້ແຈງທິດທາງແລະເສັ້ນທາງໃຫ້ແກ່ການນຳໃຊ້ມາດຕະການເພື່ອລົບລ້າງຄວາມທຸກຍາກເຊັ່ນ ລົບລ້າງຄວາມທຸກຍາກດ້ວຍຜະລິດຕະກຳ, ລົບລ້າງຄວາມທຸກຍາກດ້ວຍການປະກອບອາຊີບ, ລົບລ້າງຄວາມທຸກຍາກດ້ວຍສາທາລະນະສຸກ, ລົບລ້າງຄວາມທຸກຍາກດ້ວຍການສຶກສາ ແລະອື່ນໆ, ໄດ້ສົ່ງສັນຍານອັນແຈ່ມແຈ້ງອອກມາວ່າ ຈີນຈະສຳເລັດໜ້າທີ່ໜັກໜາໃນການລົບລ້າງຄວາມທຸກຍາກຕາມເວລາກຳນົດ, ແລະສະແດງໃຫ້ເຫັນທັດສະນະດ້ານການກຳອຳນາດແລະຈິດໃຈທີ່ “ຖືປະຊາຊົນເປັນຫຼັກ” ຂອງພັກກຳອຳນາດຂອງຈີນ.
ການເລືອກສະຖານທີ່ໄປກວດກາວຽກງານດ້ານການລົບລ້າງຄວາມທຸກຍາກທີ່ທ່ານສີຈິ້ນຜິງ ເລືອກ ໃນຄັ້ງນີ້ມີຄວາມໝາຍເລິກເຊິ່ງ. ໃນຕອນບ່າຍວັນທີ 20 ແລະຕອນເຊົ້າວັນທີ 21 ເມສານີ້, ທ່ານສີຈິ້ນຜິງໄດ້ໄປຮອດສອງເມືອງທີ່ຕັ້ງຢູ່ເຂດພູດອຍຊີນຫຼີງແລະຕ້າປ່າຊ່ານ. ເຂດດັ່ງກ່າວເປັນໜຶ່ງໃນເຂດທຸກຍາກພິເສດ 14 ແຫ່ງທີ່ໂຮມສູນກັນ, ເປັນເຂດທີ່ທຸກຍາກທີ່ສຸດ. ທ່ານສີຈິ້ນຜິງໄດ້ໄປກວດກາຂະແໜງການຜະລິດເຫັດຫູໜູແລະສວນປູກຊາ, ຍັງໄດ້ໄປຢາມ ຄຸ້ມຊຸມຊົນ, ໂຮງໝໍຄຼິນນິກ ແລະໂຮງຮຽນໃຈກາງຢູ່ເມືອງເກົ່າໂດຍສະເພາະ, ເພື່ອເຮັດໃຫ້“ສາມ ຮັບປະກັນ”ໄດ້ຮັບການຈັດຕັ້ງປະຕິບັດຢ່າງແທ້ຈິງ. ການເຮັດໃຫ້ປະຊາຊົນຜູ້ທຸກຍາກບໍ່ເປັນຫ່ວງ ນໍາອາຫານການກິນແລະເຄື່ອງນຸ່ງຫົ່ມຢ່າງໜັກແໜ້ນ, ການສຶກສາພາກບັງຄັບ ການປິ່ນປົວ ພື້ນຖານ ຄວາມປອດໄພດ້ານເຮືອນຢູ່ມີການຮັບປະກັນ(ເວົ້າໂດຍຫຍໍ້ຄື“ສອງບໍ່ເປັນຫ່ວງ ສາມຮັບປະກັນ”), ນີ້ເປັນມາດຕະຖານທີ່ໝັ້ນໜຽວບໍ່ປ່ຽນແປງຂອງຈີນໃນການແກ້ໄຂຄວາມທຸກ ຍາກ.
ໃນເວລາດຽວກັນ, ສະພາບພະຍາດກໍ່ໄດ້ກະທົບຕໍ່ການປະກອບອາຊີບຂອງແຮງງານຜູ້ທຸກຍາກ. ເມື່ອສາມມື້ກ່ອນທີ່ໄປກວດກາວຽກງານຢູ່ແຂວງສ້ານຊີ, ສີຈີ້ນຜິງໄດ້ເປັນປະຈຳຈັດກອງປະຊຸມກົມການເມືອງສູນກາງພັກກມອມູນິດຈີນ ອັນໄດ້ສະເໜີ “6 ຮັບປະກັນ” ອອກຄື: ຮັບປະກັນການປະກອບອາຊີບຂອງປະຊາຊົນ, ຮັບປະກັນຊີວິດການ ເປັນຢູ່ພື້ນຖານ, ຮັບປະກັນຕະຫຼາດ, ຮັບປະກັນຄວາມປອດໄພດ້ານອາຫານແລະພະລັງງານ, ຮັບປະກັນຄວາມໝັ້ນທ່ຽງຂອງຕ່ອງໂສ້ສະໜອງ, ແລະຮັບປະກັນການໝູນເດີນຂອງຂັ້ນຮາກ ຖານ)ກອງປະຊຸມກົມການເມືອງສູນກາງພັກກອມມູນິດຈີນທີ່ໄດ້ຈັດຂຶ້ນໂດຍມີທ່ານສີຈິ້ນຜີງເປັນເຈົ້າພາບໄດ້ສະເໜີອອກນະໂຍບາຍ “6 ຮັກສາ”(ຮັກສາການປະກອບອາຊີບຂອງພົນລະເມືອງ, ຮັກສາຊີວິດການເປັນຢູ່ຢ່າງພື້ນຖານ, ຮັກສາພາກສ່ວນຕົ້ນຕໍຂອງຕະຫຼາດ, ຮັກສາຄວາມປອດໄພດ້ານສະບຽງອາຫານແລະພະລັງງານ, ຮັກສາຄວາມໝັ້ນທ່ຽງຂອງຂອງຕ່ອງໂສ້ການຜະລິດແລະການສະໜອງ, ຮັກສາການດຳເນີນງານຂອງອົງການພື້ນຖານ), ໃນນັ້ນ ສອງຮັບປະກັນທຳອິດກໍ່ແມ່ນຮັບປະກັນການປະກອບອາຊີບແລະຊີວິດການເປັນຢູ່ພື້ນຖານຂອງປະຊາຊົນ. ໃນການກວດກາວຽກງານໃນຄັ້ງນີ້ ທ່ານສີຈິ້ນຜິງຍັງໄດ້ໃຫ້ການຈັດວາງລະອຽດຕໍ່ ວຽກງານລົບລ້າງຄວາມທຸກຍາກໃນບາດກ້າວຕໍ່ໄປ.
ປິນີ້,ຈີນບັນລຸເປົ້າໝາຍຫຼຸດພົ້ນອອກຈາກຄວາມທຸກຍາກຢ່າງຮອບດ້ານຕາມເວລາກໍານົດ, ຈະ ໝາຍຄວາມວ່າຈີນບັນລຸເປົ້າໝາຍຫຼຸດຜ່ອນຄວາມທຸກຍາກທີ່ລະບຸໄວ້ໃນວາລະການພັດທະນະ ແບບຍືນຍົງປີ 2030 ຂອງອົງການສະຫະປະຊາຊາດໂດຍລ່ວງໜ້າ 10 ປີ ເຊິ່ງມີຄວາມໝາຍທີ່ສໍາຄັນຕໍ່ທົ່ວໂລກ. ທ່ານໂຣເບີດ ໂລຣານສ ກູນ, ປະທານມູນນິທິກູນຂອງອາເມຣິກາຕີລາຄາວ່າ, ນັກປະຫວັດສາດໃນອະນາຄົດຈະບັນທຶກການເຄື່ອນໄຫວລົບລ້າງຄວາມທຸກຍາກຂອງຈີນທີ່ບໍ່ເຄີຍມີມາກ່ອນໃນປະຫວັດສາດນັ້ນໃຫ້ເປັນການປະກອບສ່ວນທີ່ສໍາຄັນທີ່ສຸດໃນປະຫວັດສາດຂອງໂລກໃນດ້ານການປັບປຸງຊີວິດການເປັນຢູ່ຂອງມວນມະນຸດໃຫ້ດີຂຶ້ນ.